
Nr.7
20.p.
Par Olaines novada pašvaldības domes 2025.gada 29.janvāra sēdes lēmuma “Par bieži sastopamo derīgo izrakteņu ieguves atļauju smilts ieguvei atradnē “Mazgailīši”” (1.prot., 10.p.) un 2025.gada 4.aprīļa ārkārtas sēdes lēmuma “Par Olaines novada pašvaldības domes 2025.gada 29.janvāra sēdes lēmuma “Par bieži sastopamo derīgo izrakteņu ieguves atļauju smilts ieguvei atradnē “Mazgailīši”” (1.prot., 10.p.) grozīšanu” (4.prot., 3.p.) grozīšanu

Tiek dots vārds: Andrim Bergam, Dmitrijam Ivanovam

SIA “BLACKTOP” 01.07.2026. (reģ. Nr. ONP/1.8./26/4515-SD) Olaines novada pašvaldībā (turpmāk – Pašvaldībā) iesniedza iesniegumu ar lūgumu saskaņot smilts atradnes “Mazgailīši”, Olaines pagastā, Olaines novadā, derīgo izrakteņu ieguves projektu. Iesnieguma pielikumā SIA “Ģeo Eko Risinājumi” 2026.gada 30.jūnija smilts atradnes “Mazgailīši”, Olaines pagastā, Olaines novadā, derīgo izrakteņu ieguves projekts. 

Olaines novada pašvaldības dome (turpmāk – Dome) 29.01.2025., pamatojoties uz                 SIA “BLACKTOP”, reģ. Nr.40203549336 (turpmāk – SIA “BLACKTOP”), juridiskā adrese: Zemgales prospekts 17A, Jelgava, LV-3001, 08.01.2025. iesniegumu Nr.1/2025 (reģ.               Nr. ONP/1.1./25/1628-SD) (turpmāk – SIA “BLACKTOP” 08.01.2025. iesniegums), pieņēma lēmumu “Par bieži sastopamo derīgo izrakteņu ieguves atļauju smilts ieguvei atradnē “Mazgailīši”” (1.prot., 10.p.) (turpmāk – Domes lēmums) izsniegt SIA “BLACKTOP” bieži sastopamo derīgo izrakteņu ieguves atļauju smilts ieguvei atradnē “Mazgailīši” (nekustamajā īpašumā kadastra Nr.8080 009 0006, zemes vienībā ar kadastra apzīmējumu 8080 009 0231, Olaines pagastā, Olaines novadā) ar derīguma termiņu līdz 2029.gada 31.martam.                        SIA “BLACKTOP” tika izsniegta Bieži sastopamo derīgo izrakteņu ieguves atļauja Nr.1/2025 (turpmāk – Atļauja), ar derīguma termiņu līdz 31.03.2029.
Ar Domes 04.04.2025. ārkārtas sēdes lēmumu nolemts grozīt Domes 2025.gada 29.janvāra sēdes lēmuma “Par bieži sastopamo derīgo izrakteņu ieguves atļauju smilts ieguvei atradnē  “Mazgailīši”” (1.prot., 10.p.) 1.punktu, aizstājot Bieži sastopamo derīgo izrakteņu ieguves atļaujas Nr.1/2025 (derīguma termiņu līdz 31.03.2029.) 1.pielikumu “Zemes dzīļu izmantošanas nosacījumi” jaunā redakcijā (1.pielikums “Zemes dzīļu izmantošanas nosacījumi” – 3 lpp.), paredzot papildus šādus nosacījumus:

1.1. Par putekļu izdalīšanos un putekļu izplatību dzīvojamo māju tuvumā – lai gūtu pārliecību, kāda ir bieži sastopamo derīgo izrakteņu ieguves rezultātā radīto putekļu ietekme uz iedzīvotājiem, SIA “BLACKTOP” pirms derīgo izrakteņu projekta izstrādes nepieciešams veikt detalizētu pētījumu par putekļu izdalīšanos un putekļu izplatību dzīvojamo māju tuvumā, modulēt putekļu izplatību pirms izstrādes uzsākšanas un izstrādes laikā un izstrādāt putekļu izplatību mazinošu pasākumu plānu, lai mazinātu negatīvo ietekmi uz vidi un iedzīvotājiem;

1.2. Par ietekmi uz grunts ūdeņiem – VVD 2024.gada 26.novembra “Paredzētās darbības ietekmes sākotnējais izvērtējums Nr.AP24SI0377” neparedz piemērot ietekmes novērtējuma procedūru. VVD  norāda, ka šis starplēmums, ar kuru tiek atzīts, ka ietekmes novērtējums nav nepieciešams, nav atsevišķi pārsūdzams. VVD nav vērtējis derīgo izrakteņu ieguves ietekmi uz grunts ūdeņiem, norādot, ka “Teritorijas plānojuma grafiskai daļai tuvākas dzīvojamās mājas atrodas teritorijā, kurā ierīko centralizēto ūdensapgādes un kanalizācijas sistēmu. Līdz ar to ietekme uz tuvējo māju ūdensapgādi nav sagaidāma.” Olaines novada domes 2022.gada 27.aprīļa saistošie noteikumi Nr. SN5/2022 “Olaines novada teritorijas plānojuma teritorijas izmantošanas un apbūves noteikumi un grafiskā daļa” (4.2 redakcija SN10/2022) neparedz tuvākajās teritorijās (ciematos) ierīkot centralizēto ūdensapgādes un kanalizācijas sistēmu, līdz ar to SIA “BLACKTOP” ir jāizstrādā un jāsaskaņo ar Pašvaldību un VVD detalizēts hidroģeoloģiskais pētījums par iespējamo ietekmi uz gruntsūdeņiem tuvumā esošajai un plānotajai dzīvojamai apbūvei, kurai nav paredzēts ierīkot centralizētas ūdensapgādes un kanalizācijas sistēmas, iekļaujot tajā rīcības plānu ūdensapgādes nodrošināšanai, tajā skaitā, paredzot rīcības plānu efektīvai abpusējai komunikācijai ar Iedzīvotājiem un Pašvaldību, nosakot ūdensapgādes traucējumu konstatēšanas kārtību un kritērijus.
1.3. Par pašvaldības autoceļu CA009 Rīgas apvedceļš-Birznieki-Jaunolaine – izvērtējot ceļa kvalitāti un lietošanas ierobežojumus (t.sk. drošību), izvirzāmi šādi papildu nosacījumi attiecībā uz ceļa lietošanu un uzturēšanu, kas SIA “BLACKTOP” ir jāizpilda pirms derīgo izrakteņu ieguves projekta iesniegšanas VVD:

1.3.1.  noslēgt līgumu ar Pašvaldību par Pašvaldības autoceļa CA009 Rīgas apvedceļš-Birznieki-Jaunolaine asfaltēšanu līdz valsts autoceļam A5 (pk. 15+00 līdz 30+20) (turpmāk – Pašvaldības autoceļš) par derīgo izrakteņu ieguvēja finanšu līdzekļiem saskaņā ar Pašvaldības izstrādāto tehnisko būvprojektu;  
1.3.2.  noslēgt līgumu ar Pašvaldību par Pašvaldības autoceļa izmantošanas kārtību, uzturēšanu un remontu tā bojāšanas gadījumā.
Saskaņā ar Domes 2025.gada 4.aprīļa ārkārtas sēdes lēmumu “Par Olaines novada pašvaldības domes 2025.gada 29.janvāra sēdes lēmuma “Par bieži sastopamo derīgo izrakteņu ieguves atļauju smilts ieguvei atradnē “Mazgailīši”” (1.prot., 10.p.) grozīšanu”, aizstājot Bieži sastopamo derīgo izrakteņu ieguves atļaujas Nr.1/2025 (derīguma termiņu līdz 31.03.2029.) 1.pielikumu “Zemes dzīļu izmantošanas nosacījumi” jaunā redakcijā (1.pielikums “Zemes dzīļu izmantošanas nosacījumi” – 8.1. un 8.2.apakšpunktu, SIA “BLACKTOP” 01.12.2025. (reģ. Nr. ONP/1.8./25/9267-SD) iesniedza Pašvaldībā iesniegumu ar šādiem pielikumiem:
1. 20.10.2025. SIA “Vides dokumenti” izstrādāto “Derīgo izrakteņu ieguve smilts atradnē “Mazgailīši”, Olaines pag., Olaines nov. Ietekmes uz gaisa kvalitāti novērtējums”;
2. 18.09.2025. Hidroģeologa Māra Uļģa “Atzinums par smilts atradnes “Mazgailīši” hidroģeoloģiskajiem apstākļiem”.

Saskaņā ar Domes 2025.gada 4.aprīļa ārkārtas sēdes lēmumu “Par Olaines novada pašvaldības domes 2025.gada 29.janvāra sēdes lēmuma “Par bieži sastopamo derīgo izrakteņu ieguves atļauju smilts ieguvei atradnē “Mazgailīši”” (1.prot., 10.p.) grozīšanu”, aizstājot Bieži sastopamo derīgo izrakteņu ieguves atļaujas Nr.1/2025 (derīguma termiņu līdz 31.03.2029.) 1.pielikumu “Zemes dzīļu izmantošanas nosacījumi” jaunā redakcijā (1.pielikums “Zemes dzīļu izmantošanas nosacījumi” – 8.3. un 8.4.apakšpunktu, SIA “BLACKTOP” 04.06.2026. (reģ. Nr. ONP/3.42.2/26/137-SL) noslēdza ar Pašvaldību līgumu “Par Pašvaldības autoceļa “Rīgas apvedceļš Birznieki-Jaunolaine” (autoceļš CA 009) izmantošanu, asfaltbetona seguma ieklāšanu un uzturēšanu”. 

1.4. Nosacījumi, kas saistīti ar rekultivācijas veidu un realizēšanas kārtību: 
1.4.1. saskaņā ar Ministru kabineta 2012.gada 21.augusta noteikumu Nr.570 “Derīgo izrakteņu ieguves kārtība” (turpmāk – MK noteikumi Nr.570) 87.punktu - pašvaldība saskaņo rekultivācijas veidu. Atbilstoši Olaines novada domes 2022.gada 27.aprīļa saistošajiem noteikumiem Nr. SN5/2022 “Olaines novada teritorijas plānojuma teritorijas izmantošanas un apbūves noteikumi un grafiskā daļa” (4.2 redakcija SN10/2022) nekustamā īpašuma “Mazgailīši” (kadastra             Nr. 8080 009 0006) zemes vienības ar kadastra apzīmējumu 8080 009 0231 plānotā (atļautā) izmantošana – lauksaimniecības teritorija (L1).

1.4.2. SIA “BLACKTOP” 01.07.2026. (reģ. Nr. ONP/1.8./26/4515-SD) iesniegumā smilts atradnes “Mazgailīši”, Olaines pagastā, Olaines novadā, derīgo izrakteņu ieguves projekta Grafiskajā 8.pielikumā norādīts rekultivācijas veids – ūdenskrātuve aptuveni 11 ha platībā. Derīgo izrakteņu ieguves projekta Grafiskajā 8.pielikumā norādīta teritorijas attīstības iecere, īpašuma ZR daļā izveidot 9380 kvadrātmetru rekreācijas laukumu, bet pārējā platība ap ūdens krātuvi plānota apbūve.
1.4.3. saskaņā ar MK noteikumi Nr.570 90.punktu Derīgo izrakteņu (izņemot kūdru un sapropeli) ieguves vietas rekultivē:  
90.2. izveidojot ūdenstilpes;

90.3. sagatavojot rekreācijai;

1.4.4. Atbilstoši Domes 2022.gada 27.aprīļa saistošajiem noteikumiem                            Nr. SN5/2022 “Olaines novada teritorijas plānojuma teritorijas izmantošanas un apbūves noteikumi un grafiskā daļa” (2.2 redakcija SN7/2025) nekustamā īpašuma “Mazgailīši” (kadastra Nr. 8080 009 0006) zemes vienības ar kadastra apzīmējumu 8080 009 0231 plānotā (atļautā) izmantošana – lauksaimniecības teritorija (L1) (531. Viensētu apbūve (11004), 532. Lauksaimnieciska izmantošana (22001): izņemot specializētos lopkopības kompleksus, intensīvas lauksaimniecības dzīvnieku audzēšanas kompleksus un kažokzvēru audzēšanu, 533. Labiekārtota ārtelpa (24001), 534. Ārtelpa bez labiekārtojuma (24002)), līdz ar to atbilstoši norādīto MK noteikumu Nr.570 90.2. un 90.3.apakšpunktiem Pašvaldība saskaņo rekultivācijas veidu - izveidojot ūdenstilpi un sagatavojot rekreācijai.
2. Saskaņā ar Administratīvā līguma par tiesiskā strīda izbeigšanu administratīvajā lietā Nr. A420156225 un administratīvajā lietā Nr.A420156425 2.3.punktu - pēc Līguma 2.2.1. un 2.2.2.apakšpunktu izpildes, Dome kārtējā domes sēdē lems par 2025.gada 4.aprīļa Bieži sastopamo derīgo izrakteņu ieguves atļaujas Nr.1/2025 grozījumiem (tai skaitā pagarinot termiņu līdz 2032.gada 31.decembrim).
Ņemot vērā iepriekš minēto, Attīstības un komunālo jautājumu komitejas 2026.gada 21.jūlija sēdes protokolu Nr.7 un, pamatojoties uz Pašvaldību likuma 4.panta pirmās daļas 12. un 13.punktu, 54.panta pirmo un otro daļu,  likuma “Par zemes dzīlēm” 4.panta pirmās daļas 1. un 3.punktu, Olaines novada domes 2022.gada 27.aprīļa saistošajiem noteikumiem               Nr. SN5/2022 “Olaines novada teritorijas plānojuma teritorijas izmantošanas un apbūves noteikumi un grafiskā daļa” (4.2 redakcija SN10/2022), Administratīvā procesa likuma 65.panta trešo daļu un 70.panta pirmo un otro daļu, atklāti balsojot ar 10 balsīm par – A.Bergs, I.Brence, D.Ivanovs, A.Vurčs, J.Kudiņš, T.Ritums, L.Šmite, J.Precinieks, M.Vanags, J.Kuzmins, pret nav, atturas 1 – I.Čukure, dome nolemj: 

1. Grozīt Olaines novada pašvaldības domes 2025.gada 29.janvāra sēdes lēmumu “Par bieži sastopamo derīgo izrakteņu ieguves atļauju smilts ieguvei atradnē “Mazgailīši”” (1.prot., 10.p.):
1.1.  Aizstāt lēmuma 1.punktā ciparus un vārdus “2029.gada 31.martam” ar cipariem un vārdiem “2032.gada 31.decembrim”;
1.2.  Aizstāt lēmuma pielikuma “BIEŽI SASTOPAMO DERĪGO IZRAKTEŅU IEGUVES  ATĻAUJA” Nr. 1/2025 ciparus un vārdus “2029.gada 31.martam” ar cipariem un vārdiem “2032.gada 31.decembrim”.

2. Grozīt Olaines novada pašvaldības domes 2025.gada 4.aprīļa ārkārtas sēdes lēmumu “Par Olaines novada pašvaldības domes 2025.gada 29.janvāra sēdes lēmuma “Par bieži sastopamo derīgo izrakteņu ieguves atļauju smilts ieguvei atradnē “Mazgailīši”” (1.prot., 10.p.) grozīšanu” (4.prot., 3.p.):

2.1.  Izteikt lēmuma 1.pielikuma “Zemes dzīļu izmantošanas nosacījumi” 6.2.punktu šādā redakcijā:

“6.2. Atbilstoši Plānojumam nekustamā īpašuma “Mazgailīši” (kadastra Nr. 8080 009 0006) zemes vienības ar kadastra apzīmējumu 8080 009 0231 (turpmāk – Zemes vienība) plānotā (atļautā) izmantošana – lauksaimniecības teritorija (L1), teritorijas galvenais izmantošanas veids - Lauksaimnieciska izmantošana (22001)); atbilstoši MK noteikumu Nr.570 90.punkta Derīgo izrakteņu (izņemot kūdru un sapropeli) ieguves vietas rekultivē: 90.2.apakšpunktu izveidojot ūdenstilpes un 90.3.apakšpunktu sagatavojot rekreācijai; Atbilstoši Olaines novada domes 2022.gada 27.aprīļa saistošajiem noteikumiem Nr. SN5/2022 “Olaines novada teritorijas plānojuma teritorijas izmantošanas un apbūves noteikumi un grafiskā daļa” (4.2 redakcija SN10/2022) nekustamā īpašuma “Mazgailīši” (kadastra Nr. 8080 009 0006) zemes vienības ar kadastra apzīmējumu 8080 009 0231 plānotā (atļautā) izmantošana – lauksaimniecības teritorija (L1) (542. Viensētu apbūve (11004), 543. Lauksaimnieciska izmantošana (22001): izņemot specializētos lopkopības kompleksus, intensīvas lauksaimniecības dzīvnieku audzēšanas kompleksus un kažokzvēru audzēšanu., 544. Labiekārtota ārtelpa (24001), 545. Ārtelpa bez labiekārtojuma (24002)). 4.11.2.3. Teritorijas papildizmantošanas veidi: 563. Ūdenssaimnieciska izmantošana (23001), līdz ar to atbilstoši norādīto 90.2. un 90.3.apakšpunktiem, Pašvaldība saskaņo rekultivācijas veidu - izveidojot ūdenstilpni un sagatavojot rekreācijai.”
2.2.  Svītrot lēmuma 2. un 3.punktu.

3. Saskaņot derīgo izrakteņu ieguves projektu Smilts atradne “Mazgailīši”, 20.10.2025. SIA “Vides dokumenti” izstrādāto ietekmes uz gaisa kvalitāti novērtējumu “Derīgo izrakteņu ieguve smilts atradnē “Mazgailīši”, Olaines pag., Olaines nov.” un 18.09.2025. Hidroģeologa Māra Uļģa atzinumu par smilts atradnes “Mazgailīši” hidroģeoloģiskajiem apstākļiem.

4. Lēmumu var pārsūdzēt Administratīvajā rajona tiesā Rīgas tiesu namā Baldones ielā 1A, Rīgā, LV-1007, viena mēneša laikā no šī lēmuma spēkā stāšanās dienas.

Sēdes vadītājs








A.Bergs

